text: Í dag, 30. september, eru 30 ár liðin síðani ÍF vann sítt meistaraheiti í bestu deildini, sum tá hevði heiti 1. deild.
text: #000004
text: 30. september 1979 kemur ivaleyst at standa sum ein av teimum størstu og minniligastu døgum í søgu Fuglafjarðar Ítróttarfelags. Tað var henda dagin. Fuglfirðingar lótu alt annað liggja og fjølmentir fóru av húsi í vón um at síggja lið teirra ÍF, tryggja bygdini sítt fyrsta føroyameistaraheitið í 1. deild í fótbólti.
text: #000009
text: Og so varð. Dreymurin hjá fuglfirðingum gekk út.
text: #000010
text: Mótstøðulið teirra í hesum síðsta og avgerandi dystinum í ár var B36, sum í heimadysti sínum móti ÍF tryggjaði sær annað stigið.Hetta høvdu ÍF-leikararnir og viðhaldsfólk teirra ikki gloymt. Teir høvdu heldur ikki gloymt, at B36 eisini hevði staði seg óvæntað væl í fleiri øðrum truplum dystum og tí hevði at kalla hvørt mannsbarn í bygdini avgjørt at stuðla liði sínum sum frægast í hesum týdningarmikla dysti.
text: #000012
text: Eisini hópur av avbygdafólki var komin til Fuglafjarðar henda kalda sunnudagin, og mett verður, at íalt 2500 fólk vóru til dystin.
text: #000013
text: Sum øllum kunnugt vann ÍF dystin við 3 málum móti einum, aftaná at hava verið á odda 2:1 í hálvleikinum. ÍF kom á odda tíðliga í fyrra hálvleiki við málið, sum Meinhard Dalbúð, (ársins málskjútti 1979 við 17 málum) skjeyt. Longu ein minutt seinni javnaði Andreas Vatnhamar út fyri B36.
text: #000015
text: Stutt fyri hálvleik kom ÍF aftur á odda, hesa ferð við máli, sum Abraham Hansen skeyt. Men B36 fall ikki í fátt. Tvørturímóti mentust teir meir og meir, og fleiri ferðir vóru teir nær við at javna út aftur. So varð kortini ikki.
text: #000016
text: Hýrurin á fuglfirðingum var sum vera mann óførur, tá dysturin varð bríkslaður av, og ÍF-leikararnir vóru fagnaðir sum sannar hetjur av viðhaldsfólki sínum, og góð løta gekk, áðrenn tað eydnaðist at fáa leikararnar savnaðar saman aftur, so at teir kundu taka ímóti steypi og heiðursmerkjum.
text: #000017
text: Jú eingin ivi um at 30. september 1979 kemur at verða mintur við hávirðing av øllum núlivandi fuglfirðingum.
text: #000020
text: Fuglafjarðar Ítróttarfelag er sætta felagið, sum hevur vunnið føroyameistaraheitið í 1. deild, síðan ÍSF í 1942 fór undir at stíla fyri regluligum landskappingum í fótbólti. (Fótbóltsamband Føroya, sum varð sett á stovn í vár sum serdeild undir ÍSF, tekur sær nú av hesi uppgávu).
text: #000021
text: Fuglafjarðar Ítróttarfelag byrjaði at ludtaka í meistaradeildini (nú 1. deild) í 1971. Frammanundan hevði felagið luttikið í landskappingini í meðaldeildini.
text: #000023
text: Umframt at luttaka í fótbólti og kappróðri (og frá í vetur eisini í flogbólti), hevur ÍF eisini verið aktivt innan hondbólt. Men henda ítróttargreinin datt niðurfyri síðst í sekstiárunum. Nú verður miðað ímóti at fáa hana á føtur aftur, og væntandi fara fuglfirðingar aftur at ludtaka í hondbóltskappingini næsta summar, frættist úr Fuglafirði.
text: #000025
text: Hava spælt øll árini Vert er annars at geva gætur, at á føroyameistaraliðnum hjá ÍF í ár vóru fimm leikarar, sum vóru við til, at mynda ÍF liðið í 1971, tá tað byrjaði at spæla í 1. deild, og hava teir verið við øll árini. Hesir fimm eru: Áku Petersen, Sam Jacobsen, Hans Elias Joensen, Herman Midjord, og Birgir Thomsen.
text: #000026
text: Feðgarnir eru ÍF’arar í 2013
text: #000027
text: Gleðilig Jól og gott nýggjár!
text: #000030